open-index/open-wikipedia-markdown huggingface dataset:
ჩირიკოვის სახლი

**ჩირიკოვის სახლი** () —  შენობა დონის როსტოვში. მდებარეობს ბუდიონოვის პროსპექტზე.   სახლი აშენდა 1913 წელს არქიტექტორ ლეონიდ ებერგის პროექტის მიხედვით ეკლექტიკის სტილში. შენობას გააჩნია რუსეთის ფედერაციის რეგიონალური მნიშვნელობის კულტურული მემკვიდრეობის ძეგლის სტატუსი.

მისამართი: დონის როსტოვი, ბუდიონოვის პროსპექტი № 46.

## ისტორია 
სავაჭრო სახლის მშენებლობა ტაგანროგის (ამჟამად ბუდიონოვის) პროსპექტზე დაიწყო XX საუკუნის დასაწყისში, ფაბრიკანტის, ქალაქის საბჭოს წევრის ვლადიმირ ჩირიკოვის დაკვეთით. შენობის პროექტის ავტორი იყო როსტოველი არქიტექტორი ლეონიდ ებერგი, იგი ასევე ხელმძღვანელობდა ნაგებობის სამშენებლო სამუშაოებს. 1912 წელს ლეონიდ ებერგმა მოინახულა სამშენებლო მოედანი, ამის შემდეგ გადაწყვიტეს ფასადზე დაემატებინა ორი სვეტი. არქიტექტორმა გააპროტესტა კოლონების დამატება, რადგან ნაგებობა გადაწყვეტილი იყო რენესანსის სტილში. რაზეც ჩირიკოვმა უპასუხა:  ებერგმა სხვა ვერაფერი გააწყო და იძულებული იყო დაემატებინა ორი სვეტი ფასადზე.

1913 წელს გაზეთი „Приазовский край“ წერდა, რომ ჩირიკოვის სახლი ერთ-ერთი ყველაზე დიდებული შესახედი იყო არქიტექტურის კუთხით როსტოვის სხვა სახლებს შორის. პირველი სართულის სათავსოები იქირავეს მაღაზიებმა. ჩირიკოვის სახლის ბინებს ჰქონდათ 4, 5, 6, და 7 ოთახი. შენობაში მოქმედებდა ლიფტი. ამჟამად ჩირიკოვის სახლში განთავსებულია დონის როსტოვის ლენინის რაიონის პოლიციის განყოფილება.

## სქოლიო
კატეგორია:დონის როსტოვის ღირსშესანიშნაობები
შენდეროვის სახლი

**შენდეროვის სახლი** () —  შენობა დონის როსტოვში. მდებარეობს ვოროშილოვის პროსპექტზე (სახლი 33). სავაჭრო სახლი ააშენეს XIX საუკუნის ბოლოს არქიტექტორ ნ. სოკოლოვის პროექტით. ნაგებობის არქიტექტურა გარდამავალი სტილია ეკლექტიკიდან მოდერნამდე. შენდეროვის სახლს აქვს რუსეთის ფედერაციის რეგიონული მნიშვნელობის კულტურული მემკვიდრეობის ძეგლის სტატუსი. 

## ისტორია 
სავაჭრო სახლი ააშენეს XIX საუკუნის ბოლოს არქიტექტორ ნ. სოკოლოვის პროექტით. შენობის პირველ სართულზე განთავსებული იყო სხვადასხვა სავაჭრო სათავსოები. მეორე სართულს სახლის მფლობელი იყენებდა საცხოვრებლად. ასევე საცხოვრებელი ოთახები იყო განთავსებული გვერდით მიდგმულ კუთხეებში.

საბჭოთა ხელისუფლების მოსვლის შემდეგ მოახდინეს სახლის ნაციონალიზაცია. 1920-იან წლებში სახლის პირველ სართულზე განთავსდა სავაჭრო ორგანიზაციები, ხოლო მეორეზე კომუნალური ბინები. მეორე მსოფლიო ომის დროს სახლი დაზიანდა, განადგურდა ცენტრალური გუმბათი. 1950-იან წლებში მოხდა სახლის რესტავრაცია არქიტექტორების მ. იშუნინისა და გ. პეტროვის პროექტის მიხედვით. ამავე დროს მოხდა სახლის გაფართოება და მიაშენეს ახალი ნაგებობები. 

2000-იანი წლების შუა პერიოდში მოხდა სახლის რეკონსტრუქცია, რომლის დროსაც ცენტრალური გუმბათი აღადგინეს თავდაპირველი სახით. თანამედროვე ეტაპზე შენობაში განთავსებულია ალფა-ბანკის ერთ-ერთი ფილიალი.

## არქიტექტურა 
ორსართულიან სახლს აქვს ასო  П-ს მსგავსი დაგეგმარება. მთავარი ფასადი გადის ვოროშილოვის პროსპექტზე. ხოლო გვერდითა ფასადები სერაფიმოვიჩისა და ტემერნიკის ქუჩებზე. სახლის ფასადის ცენტრალურ და გვერდითა ნაწილებს ადგას კუთხიანი  გუმბათები. ფანჯრების გაფორმებისათვის გამოყენებულია ქალის თავები, ჰერმები, საზეიმო მორთულობები და გვირგვინები.

## სქოლიო
კატეგორია:დონის როსტოვის ღირსშესანიშნაობები
გორის ტროლეიბუსი

[thumb|right|300px|ტროლეიბუსი [ЗиУ-9 გორში. 2008 წელი]]
**გორის ტროლეიბუსი** — გაუქმებული ტროლეიბუსის სისტემა ქ. გორში. ეს იყო უკანასკნელი მოქმედი ტროლეიბუსის სისტემა საქართველოს მიერ კონტროლირებად ტერიტორიაზე (ერთადერთი ტროლეიბუსის სისტემა, რომელიც საქართველოში შემორჩა სოხუმის ტროლეიბუსია).
## ისტორია
ტროლეიბუსის სისტემა გორში 1972 წლის 30 აპრილს ამოქმედდა. ამავე წელს გაიხსნა მეორე ხაზიც. 1970-იან წლებში გორის ტროლეიბუსის ქსელი სწრაფად იზრდებოდა, 1979 წლისთვის ქალაქში უკვე 3 ტროლეიბუსის ხაზი იყო. ბოლო, მე-4 ხაზი ექსპლუატაციაში შევიდა 1981 წელს.
გორში პირველი ტროლეიბუსები 22 ჩეხოსლოვაკიური Škoda 9Tr იყო, რომლებიც ქალაქმა 1972 წელს მიიღო. ეს ტროლეიბუსები იყო ორ და სამკარიანი. 1984 წელს ქალაქმა მიიღო 3 ახალი Škoda 14Tr. 1990 წელს მოძრავი შემადგენლობა შეივსო 2 ტროლეიბუსით ЗиУ-9.
ტროლეიბუსის დეპო მდებარეობდა ცხინვალის გზატკეცილზე.

არსებული ხაზები გორის ცენტრს აკავშირებდა გარეუბნებთან და უახლოეს სოფლებთან:
* № 1: პურის ქარხანა — მიკრორაიონი კვერნაქი — სოფელი ორთაშენი
* № 2: რკინიგზის სადგური — სოფელი ტინისხიდი
* № 3: დავით აღმაშენებლის მოედანი — მიკრორაიონი კომბინატი
* № 4: რკინიგზის სადგური — დავით აღმაშენებლის მოედანი

სსრკ-ს დაშლასთან ერთად გორის ტროლეიბუსი აღმოჩნდა მძიმე მდგომარეობაში. ჩეხოსლოვაკიურმა Škoda 9Tr-ებმა უკვე ამოწურეს თავისი რესურსი, ახალი ტროლეიბუსების ყიდვისთვის საჭირო სახსრები კი ტროლეიბუსების პარკს არ გააჩნდა. ამიტომ 1990-იან წლებში მოხდა მოძრავი შემადგენლობის მასიურად ჩამოწერა — ტროლეიბუსები დაშალეს რათა მათი ნაწილები გამოეყენებინათ შედარებით ახალი ტროლეიბუსების შესაკეთებლად. გაუქმდა მარშრუტები № 1 და № 3.
2006 წელს თბილისის ტროლეიბუსის გაუქმების შემდეგ თბილისიდან გორში ჩაიტანეს ათენისგან ნაყიდი ტროლეიბუსები ЗиУ-9. 2006 წლისთვის სულ ორ მარშრუტზე მუშაობდა 12 ტროლეიბუსი. 2008 წლის ომის დროს რუსული ავია დაბომბვების გამო დაზიანდა მარშრუტი № 4, რომელიც ომის შემდეგ აღარ აღდგა.
2008-2010 წლებში ქალაქში მოქმედებდა ერთადერთი მარშრუტი № 2 რკინიგზის სადგურიდან სოფელ ტინისხიდამდე. 2009 წელს ტროლეიბუსების პარკი შეივსო რუსთავიდან ჩამოტანილი ტროლეიბუსებით, სადაც ტროლეიბუსი გაუქმდა.
გორის ტროლეიბუსი თავისი არსებობის ბოლო წელს მუშაობდა 9-დან 16:30 საათამდე და მგზავრობის ღირებულება 10 თეთრი იყო.
2010 წლის 29 მარტს გორში ტროლეიბუსების მოძრაობა შეწყდა, ხოლო ამავე წლის აპრილში მიღებულ იქნა ტროლეიბუსის გაუქმების გადაწყვეტილება.

## გორის ტროლეიბუსი ფილმებში
**გორის ტროლეიბუსის** ხილვა შეიძლება რენი ჰარლინის ფილმში „აგვისტოს 5 დღე“, როცა ფილმის მთავარი გმირები სხედან კაფეში სტალინის გამზირზე და უკანა პლანზე გაივლის ტროლეიბუსი Škoda 9Tr.
## საქართველოს ტროლეიბუსის სისტემების სია
* ბათუმი (გაუქმებულია)
* გორი (გაუქმებულია)
* ზესტაფონი (შეწყდა მშენებარე)
* ზუგდიდი (გაუქმებულია)
* თბილისი (გაუქმებულია)
* ოზურგეთი (გაუქმებულია)
* რუსთავი (გაუქმებულია)
* სამტრედია (გაუქმებულია)
* სოხუმი (მოქმედია)
* ფოთი (გაუქმებულია)
* ქობულეთი (შეწყდა მშენებარე)
* ქუთაისი (გაუქმებულია)
* ცხინვალი (გაუქმებულია)
* ჭიათურა (გაუქმებულია)

## წყარო
### ლიტერატურა
* KLEMENT, Radim. Konec trolejbusů v Gruzii. Československý dopravák. 2010, roč. IX., čís. 4, s. 40–44.
### რესურსები ინტერნეტში
* გორის Škoda 9Tr და Škoda 14Tr-ის ფოტო

კატეგორია: გორი
კატეგორია:ტროლეიბუსის სისტემები საქართველოში‎
ჟუაზეირუ-დი-პიაუი

**ჟუაზეირუ-დი-პიაუი** () — მუნიციპალიტეტი ბრაზილიაში, პიაუის შტატში; მდებარეობს ზღვის დონიდან 175 მეტრზე. მიეკუთვნება პიაუის ჩრდილო-ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ კამპუ-მაიორის შემადგენლობაში.

2022 წლის მონაცემებით, მოსახლეობა 5 214 ადამიანს შეადგენდა, მოსახლეობის სიმჭიდროვე 5.75 კმ²-ზე. ფართობი 827 240 კმ²-ია.

## იხილეთ აგრეთვე
* პიაუი
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები*
*[Ranking decrescente do IDH-M dos municípios do Brasil](https://web.archive.org/web/20091003103229/http://www.pnud.org.br/atlas/ranking/IDH-M%2091%2000%20Ranking%20decrescente%20(pelos%20dados%20de%202000).htm)

## სქოლიო
კატეგორია:პიაუის შტატის მუნიციპალიტეტები
სერგი II (კონსტანტინოპოლის პატრიარქი)

**სერგი II სტუდიტი** (; გ. 1019) — კონსტანტინოპოლის პატრიარქი 1001-1019 წლებში. წარმოშობით სახელოვანი ოჯახიდან იყო. პატრიარქობამდე იგი იყო მანუელის ეკლესიის წინამძღვარი.

## რესურსები ინტერნეტში
* ენციკლოპედია „ბრიტანიკა“

კატეგორია:კონსტანტინოპოლის პატრიარქები
კატეგორია:გარდაცვლილი 1019
კატეგორია:დაბადების წელი უცნობია
გავალის საცხოვრებელი სახლი

**გავალის საცხოვრებელი სახლი** () — შენობა დონის როსტოვში. მდებარეობს პუშკინის ქუჩაზე (სახლი 93). საცხოვრებელი სახლი აგებულია XIX საუკუნის ბოლოს. საცხოვრებელ სახლს გააჩნია რუსეთის ფედერაციის რეგიონალური მნიშვნელობის კულტურული მემკვიდრეობის ძეგლის სტატუსი.

## ისტორია 
გავალის საცხოვრებელი სახლის პირველი მფლობელი იყო რუსეთის საფონდო ბირჟის საზოგადოების წევრი ნიკოლაი გავალა, რომელიც წარმოშობით იყო ბერძენი. 1913 წლის დოკუმენტების მიხედვით სახლის მფლობელი იყო მარია გავალა, რომელიც სავარაუდოდ მისი ცოლი უნდა ყოფილიყო. სამოქალაქო ომის პერიოდში გავალების ოჯახი როსტოვიდან წავიდა.

1920-იან წლებში, საბჭოთა ხელისუფლების დამყარების შემდეგ მოახდინეს სახლის ნაციონლიზაცია და მასსი განათავსეს კომუნალური ბინები. მოგვიანებით გავალას საცხოვრებელი სახლი რამდენიმეჯერ გაარემონტეს.

## არქიტექტურა 
ორსართულიანი საცხოვრებელი სახლი მდებარეობს პუშკინის ქუჩის წითელ ხაზში. ისევე როგორც, XIX საუკუნის სხვა საცხოვრებელი სახლები, მისი არქიტექტურა აერთიანებს სხვადასხვა გასხვავებულ არქიტექტურულ სტილს. თითოეულ ნაპირზე ორსვეტიანი თაღია. ერთ-ერთში მთავარი შესავლელია, მეორეში კი ეზოში გასასვლელი. ეზოში შესასვლელი კარის გისოსის თავზე ამოკვეთილია რუსული ასოები, მფლობელის ინიციალები „Н“ და „Г“. მთავარი შესასვლელის თავზე თავდაპირველად იყო ორი მცირე ჭედური გისოსი ვენზელით. ამჟამად შემორჩენილია ერთ-ერთი მათგანი. პირველი სართულის კედლები რუსტიკებითაა გაფორმებული. ფანჯრის ღიობები გაფორმებულია დეკორირებული განსხვავებული თამასებით. მეორე სართულზე შესასვლელების თავზე სამი ვიწრო ფანჯარაა. ცენტრალურ ნაწილში კი ორ-ორი წყვილი ფანჯარაა. ფასადი სრულდება პარაპეტით და  დეკორირებული კრონშტეინებით. მანსარდა ძლიერ გადაკეთებულია.

## სქოლიო
კატეგორია:დონის როსტოვის ღირსშესანიშნაობები
მთვარიანი დღის ფრესკები

***მთვარიანი დღის ფრესკები*** — მიხო მოსულიშვილის 1990 წლის მოთხრობების კრებული.

## შინაარსი 
ამ კრებულში შედის მოთხრობები: 

* *ტყის კაცი*
* *გოდრის გიჟი და მგლები* 
* *ჟამი მზის მძვინვარებისა*
* *კახური კაპრიჩიო*
* *ცათა ქალაქი*
* *ძველი მთავრის აღსასრული*
* *„პარიზს მიიჩქაროდნენ*
* *სიკვდილი გუარამ მამფალისა*

მხატვარი გია ღლონტი, რედაქტორი მილიცა ჯაფარიძე.

## ანოტაცია 
„მთვარიანი დღის ფრესკები“ ახალგაზრდა მწერლის, მიხო მოსულიშვილის პირველი კრებულია.

ამ წიგნში მკითხველი გაეცნობა პერსონაჟებს, რომლებიც სხვადასახვანაირად აღიქვამენ საკუთარ თავსა და გარემომცველ სამყაროს.

საინტერესო სიუჟეტებზე აგებული ეს მოთხრობები ცოცხლად, კოლორიტულად გვიხატავენ თანამედროვე თუ წარსული დროის ადამიანების მარადძველ და მარადახალ ვნებებს.

## რესურსები ინტერნეტში 
* მთვარიანი დღის ფრესკები
* ბიბლიოთეკა Open Library-ზე]

## სქოლიო
კატეგორია:მიხო მოსულიშვილის ნაწარმოებები
კატეგორია:1990 წლის წიგნები
კატეგორია:ქართული მოთხრობები
სივრცე ვერტიკალში

**სივრცე ვერტიკალში** – მიხო მოსულიშვილის 1997 წლის მოთხრობების კრებული.

## შინაარსი 
ამ წიგნში შედის მოთხრობები: 

* *სიტყვითნახატები*						
* *დილოგია: 1. არღარა ეყივლოს ქათამსა... 2. მშობლიური სიტყვების ფერხთით დაცემული ჯარისკაცები*	
* *პირქვე*							
* *სივრცე ვერტიკალში*						
* *კლდედ მომევლინა ფათერაკი*					
* *ჯავრია*						
* *ნისლის ადამიანები*					              
* *სამყაროს ჯარისკაცი*					              
* *წერილებით შეთხზული მოთხრობა*			              
* *ქრისტეშობისთვის კაპრიჩიო*				              
* *მგლის დორბლი*	

მხატვარი ჯემალ ზენაიშვილი, რედაქტორი ლეილა მესხი.

## სათაური 
კრებულის სათაური აღებულია მოთხრობიდან „სივრცე ვერტიკალში“, რასაც ადასტურებს წიგნის უკანა ყდაზე გამოტანილი მონაკვეთი:

## ანოტაცია 
წიგნის ანოტაციაში ვკითხულობთ:

## რესურსები ინტერნეტში 
* სივრცე ვერტიკალში
* ბიბლიოთეკა Open Library-ზე]

## სქოლიო
კატეგორია:მიხო მოსულიშვილის ნაწარმოებები
კატეგორია:1997 წლის წიგნები
კატეგორია:ქართული მოთხრობები
სომხური მაგისტრატის შენობა

**სომხური მაგისტრატის შენობა** () — შენობა დონის როსტოვში. მდებარეობს თავისუფლების მოედანზე. არის ქალაქის ერთ-ერთი ყველაზე ძველი ნაგებობა. რამდენიმე ცნობის თანახმად იგი აგებულია 1790-იან წლებში ქალაქ დონის ნახიჩევანში (ამჟამად დონის როსტოვის პროლეტარის რაიონი). შენობას აქვს რუსეთის ფედერაციის განსაზღვრული კულტურული მემკვიდრეობის ძეგლის სტატუსი.

## ისტორია 
შენობა აგებულია ეკატერინე II-ის მმართველობის დასასრულს. სავარაუდოდ თავდაპირველი ნაგებობა ხის უნდა ყოფილიყო, მაგრამ მალევე უნდა შეეცვალათ ქვის სწორედ იმ შენობით, რომელიც ჩვენს ეპოქამდეა შემორჩენილი. შენობის აგების ზუსტი თარიღი არ არის ცნობილი, თუმცა ზოგიერთი ვარაუდის მიხედვით იგი აგებული უნდა იყოს 1790-იან წლებში. 

სომხური მაგისტრატის შენობა აგებულია კლასიციზმის, სახელმწიფო საკუთრებაში არსებული შენობა-ნაგებობების „სანიმუშო სტილში“. ორსართულიან სახლს აქვს სწორკუთხა დაგეგმარება. ნაგებობის ცენტრალური ფასადი გადიოდა მოედანზე. იგი დამშვენებული იყო ოტსხვეტიანი პორტიკით და აივნით მეორე სართულზე.

1868 წელს მოხდა მაგისტრატის რეორგანიზაცია და მასთან ჩამოყალიბდა საქალაქო საბჭო, რომლისთვისაც შენობის მახლობლად ააგეს ახალი ნაგებობა. 1872 წელს სომხური მაგისტრატის შენობა გადავიდა ვაჭარ ჰაირაბეტოვების კუთვნილებაში. სავაჭრო სახლში განთავსდა სასადილო, სამზარეულო, საცხოვრებლები და სავაჭრო სათავსოები. 

რუსეთის სამოქალაქო ომის პერიოდში მაგისტრატის შენობაში გაიხსნა სომხურ სიძველეთა და ხელოვნების ნიმუშთა სამხარეო მუზეუმი.  მას ხელმძღვანელობდა ნახიჩევანის სასულიერო სემინარიის ყოფილი რექტორი ერვანდ შახაზიზი. მუზეუმი არსებობდა 1922 წლამდე, როდესაც მისი არქივი გადაიტანეს ერევანში. 

მუზეუმის დახურვის შემდეგ შენობაში განთავსდა საცხოვრებელი ბინები შეცვლილი დაგეგმარებით.

## სქოლიო
კატეგორია:დონის როსტოვის ღირსშესანიშნაობები
ჯანსუ დერე

**ჯანსუ დერე** (; დ. 14 ოქტომბერი, 1980, ანკარა, თურქეთი) — თურქი მოდელი, მსახიობი და წამყვანი.

წარმატებული მოდელი მსახიობად დროებით მუშაობდა. საბერძნეთიდან გადმოსახლებული ოჯახის შვილი, ცნობილია თავისი როლით სერიალში *„სილა“*.

## ბიოგრაფია 
ჯანსუ დერე დაიბადა 1980 წლის 14 ოქტომბერს, თურქეთის დედაქალაქ ანკარაში. დაწყებითი და საშუალო განათლება ქალაქ იზმირში მიიღო. 2000 წელს, Kanal D-ზე Miss Turkey-ის მე-3 ადგილი დაიკავა და გახდა პროფესიონალი მოდელი. მოდელობისთვის დატოვა სტამბოლის უნივერსიტეტის არქეოლოგიის ფაკულტეტზე სწავლა. მონაწილეობა მიიღო ისეთი დიზაინერების დეფილეებზე, როგორიცაა ჰაქან ილდირიმი, ჯენგიზ აბაზოღლუ, იუმით იუნალი, ევრიმ თიმური, არზუ კაპროლი, ბაჰარ ქორჩანი და დილექ ჰანიფი. 2002 და 2003 წლებში, პარიზში სხვადასხვა ცნობილ ფოტოგრაფებთან ერთად მუშაობდა.

## კარიერა 
2000 წელს, პირველი ნაბიჯი გადადგა წამყვანის პროფესიაში, როდესაც Kanal D მუშაობა დაიწყო წამყვანათ. 2004 წელს, Show TV-ზე *თურქეთის ვარსკვლავების* წამყვანი გახდა, ხოლო შემდეგ NTV-ს *Life Style Moda*-ის წამყვანი გახდა.

პირველად სერიალში 2004 წელს გამოჩნდა, როდესაც რეჟისორ ჰილალ სარალის ფილმში „Metro Palas“-ში ითამაშა *ნაზანის* როლი. შემდეგ, თურქან დერიას ფილმში „Alacakaranlık“ შეასრულა *ირმაქის* როლი. 2005 წელს, ჯანსუ ზეინეფ გიუნაი თანის ფილმში მონაწილეობასთან ერთად, ჩაღან ირმაქის ფილმში „კოშმარების სახლშიც“ *ესმას* როლი შეასრულა. 2006-2008 წლებში, მთავარი როლი შეასრულა სერიალ სილაში, მეჰმეთ აქიფ ალაქურთან ერთად. *სილას* როლით, ჯანსუ დერემ პოპულარობა მოიპოვა. 2009 წელს, ჰალიტ ერგენჩის, სონგიულ იოდენისა და ეზგი ასაროღლუსთან ერთად, ერთ-ერთ ფილმში *ოიას* როლი შეასრულა.

ბოლოს, *ფირუზეს* როლი შეასრულა, პოპულარულ თურქულ სერიალში „დიდებული საუკუნე“. 2016-2017 წლებში, Star TV-ის სერიალ „დედა“-ში მთავარ როლს ასრულებდა.

## ფილმოგრაფია 
## რესურსები ინტერნეტში
* IMDb გვერდი
* SinemaTürk-ის გვერდი

## სქოლიო
კატეგორია:დაბადებული 14 ოქტომბერი
კატეგორია:დაბადებული 1980
კატეგორია:თურქი მსახიობები
კატეგორია:ცოცხალი ადამიანები
კატეგორია:ანკარაში დაბადებულები
დუნკინ-კლუბი

**დუნკინ-კლუბი** () —  შენობა დონის როსტოვში. საყოფაცხოვრებო მომსახურების მუშაკთა კულტურის სახლი. როსტოვის ინტელიგენციის თავშეყრის ერთ-ერთი ადგილი.

## სახელწოდების ისტორია 
დუნკინ-კლუბის დირექტორის ლიუდმილა ლისიცინას აზრით არსებობს სამი ვერსია, იმის შესახებ თუ როგორ დაერქვა სახლს აღნიშნული სახელი. ერთი ვერსიით, როდესაც 1945 წლის სექტემბერში გაიხსნა კლუბი, ირგვლივ ყველაფერი განადგურებული იყო, აქვე გაიხსნა ქალაქში პირველი დისკოთეკა, აქ მამაკაცები ცოტანი იყვნენ ძირითადად დადიოდნენ ქალბატონები  და მეტსახელად უწოდებდნენ „дуньки“-ს. მეორე ვერსიის თანახმად არსებობდა ვინმე დუნია, რომელმაც ქმარი დაკარგა ომში და მწუხარებისაგან გაოგნებული იყო, შევიდა კლუბში და დაჟინებით ეძებდა ქმარს, არ სჯეროდა მისი დაღუპვის. მესამე ვერსია გავრცელდა XX საუკუნის 20-იანი წლებიდან, როდესაც ეს შენობა გადაეცა მთავარი ფოსტას. მისი თანამშრომლები ისვენებდნენ აქ საღამოობით და აისიდორა დუნკანის თაყვანისმცემლებმა ჩამოაყალიბეს მისი სახელობის კლუბი. ყოველდღიურობაში გამოყენების შედეგად კი დუნკანი გახდა დუნკინი.

მოქალაქეთა შორის გარკვეული პოპულარობით სარგებლობდა ვერსია, რომლის თანახმადაც ძველად დუნკინ-კლუბი იყო სახალხო სახლი, რომელსაც მოგვიანებით დაერქვა კულტურის სახლი (**Дом к**ультуры). ამ ვერსიას იზიარებდა ცნობილი კონორეჟისორი კირილ სერებრენიკოვი.. 

## კულტურის სახლის ისტორია 
1860-იან წლებში დუნკინ-კლუბი იყო ვაჭარ ანთიმონოვის სავაჭრო სახლი. მეორე სართულზე გამუდმებით იმართებოდა გასართობი საღამოები.

XX საუკუნეში ანთიმონოვის სახლში განთავსებული იყო შემდეგი ორგანიზაციები.

* 1937 წლამდე — კავშირგაბმულობის მუშაკთა კლუბი;
* 1937 წლიდან — ავიათანამშრომელთა კლუბი;
* 1946 წლიდან  — ქალაქის საბჭოს კოოპერაციის კულტურის სახლი;
* 1958 წლიდან   — საოლქო საბჭოს კოოპერაციის კულტურის სახლი;
* 1961 წლიდან   — ადგილობრივ მრეწველთა კულტურის სახლი;  
* 1966 წლიდან   — საყოფაცხოვრებო მომსახურების მუშათა კულტურის სახლი;  
* 1994 წლიდან   — კულტურის სახლი;
* 1998 წლიდან   — შემოქმედთა საქალაქო სახლი;
* 2003 წლიდან   — შემოქმედთა საქალაქო სახლი. 

## რესურსები ინტერნეტში
* Дунькин клуб: знаковые места Ростова-на-Дону
* Официальный сайт Городского Дома Творчества

## სქოლიო 
კატეგორია:დონის როსტოვის ღირსშესანიშნაობები
კორტიკი

**კორტიკი** — ცივი იარაღი, წახნაგოვანი და ორლესული დანის ფორმის ხმალი. კორტიკი სხვადასხვა ქვეყნის სამხედრო-საზღვაო ფლოტის და რამდენიმე სახელმწიფოს პოლიციის ფორმის შემადგენელი ნაწილია.

## ისტორია
კორტიკი XVI საუკუნის დასასრულს გაჩნდა. მას თავდაპირველად იყენებდნენ ოფიცრები და საზღვაო დეპარტამენტში მომუშავე პირები. საბჭოთა ეპოქაში, აღლუმზე ოფიცრებისთვის აუცილებელ ატრიბუტად კორტიკი იქცა. ტრადიციის თანახმად სამხედრო-საზღვაო ფლოტის კურსდამთავრებულებს დიპლომთან ერთად კორტიკს გადასცემდნენ.

## რესურსები ინტერნეტში
* http://blindcat.ru/kortik-wpn/

კატეგორია:დანები
კატეგორია:ცივი იარაღები
ვოლგა-კამის ბანკის შენობა (დონის როსტოვი)

**ვოლგა-კამის ბანკის შენობა** () — შენობა დონის როსტოვში. აგებულია XX საუკუნის დასაწყისში ალექსეი ბეკეტოვის პროექტის მიხედვით მოდერნის სტილში კლასიკური ელემენტების გამოყენებით. საბჭოთა პერიოდში განთავსებული იყო პიონერთა სასახლე. ამჟამად შენობაში მდებარეობს ბავშვთა შემოქმედების სასახლე. ვოლგა-კამის ბანკის შენობას აქვს რუსეთის ფედერაციის ფედერალური მნიშვნელობის კულტურული მემკვიდრეობის ძეგლის სტატუსი.

## ისტორია 
XIX საუკუნის ბოლოს ვოლგა-კამის ბანკი იყო ერთ-ერთი უმსხვილესი ბანკი რუსეთში. 1892 წელს ბანკმა გახსნა თავისი განყოფილება როსტოვში. თავდაპირველად ბანკმა იქირავა სათავსო. 1897 წლამდე ბანკი განთავსებული იყო ვაჭარ იაშჩენკოს სახლში, შემდეგ კი ვაჭარ გენჩ-ოგლუევის სახლში. ბანკის განყოფილებისათვის საკუთარი სახლის ასაშენებლად მოიწვიეს ხარკოველი არქიტექტორი ალექსეი ბეკეტოვი. სახლის მშენებლობა მიმდინარეობდა 1906-1909 წლებში. პირველ სართულზე განთავსდა სავაჭრო სათავსოები, ხოლო დანარჩენ სართულზე ბანკი. 1936 წლის 23 მაისს შენობაში საზეიმოდ გახსნეს პიონერთა სასახლე.

მეორე მსოფლიო ომის დროს შენობა თითქმის არ დაზარალებულა. დაზიანდა მხოლოდ სახურავის ნაწილი. 1947 წელს შენობა აღადგინეს არქიტეტორ ლეონიდ ებერგის ხელმძღვანელობით. 

1999 წელს წარიმართა ფასადის სარესტავრაციო სამუშაოები, რომლის დროსაც აღადგინეს XX საუკუნის ბოლოს დაკარგული ატლანტების გამოსახულება. მთავარ შესასვლელთან აღადგინეს ისტორიული წარწერა „ვოლგა-კამის ბანკი“. რესტავრაცია ჩაუტარეს თაბაშირის რამდენიმე ფიგურას.

## არქიტექტურა 
## სქოლიო
კატეგორია:დონის როსტოვის ღირსშესანიშნაობები
საბჭოების სახლი (დონის როსტოვი)

**საბჭოების სახლი** () — ადმინისტრაციული შენობა დონის როსტოვის ცენტრში, კიროვის რაიონში. შენობაში განთავსებულია როსტოვის ოლქის ადმინისტრაცია. შენობა აგებულია საბჭოთა კონსტრუქტივიზმის სტილში. მისი დაპროექტება და მშენებლობა მიმდინარეობდა  1935-1956 წლებში. მეორე მსოფლიო ომის პერიოდში სახლის მშენებლობა შეჩერებული იყო. სარემონტო-აღდგენითი საქმიანობა მიმდინარეობდა 1950-იან წლებში, ხოლო ფასადის ნაწილი დასრულდა 1968 წელს. საბჭოების სახლის საერთო მოცულობაა 370 ათასი კუბური მეტრი, რის მიხედვითაც იგი ერთ-ერთი უდიდესუი ნაგებობაა ჩრდილოეთ კავკასიაში და ყველაზე დიდი ადმინისტრაციული შენობა სამხრეთ რუსეთში.

## აღწერა 
საბჭოების სახლი მდებარეობს დონის როსტოვის ისტორიულ ცენტრში, საბჭოების მოედანზე. ორიგინალურ პროექტში გათვალისწინებული იყო 1 000 ოთახი, საკონფერენციო დარბაზი, სასადილო, ფოსტა, საპარიკმახერო, ბუფეტი, სტამბა და სხვა მომსახურება. მეორე მსოფლიო ომის დროს ნაგებობა ძლიერ დაზიანდა. რვასრათულიანმა შენობამ ნაწილობრივ დაკარგა თავისი თავდაპირველი სახე. შეიცვალა ფასადი. ფასადის ახალი ვარიანტის ავტორები იყვნენ არქიტეტორები ვლადიმირ გრიგორი და ვლადიმირ სიმონოვიჩი.

## ისტორია 
დონის როსტოვის საბჭოების სახლის პროექტი შემუშავდა 1929-1934 წლებში არქიტექტორ ილია გოლოსევის მიერ. დონის როსტოვში ახალი მშენებლობისათვის გამართულ პროექტების კონკურსზე ილია გოლოსევის პროექტმა დაიკავა მეორე ადგილი. ადმინისტრაციული კორპუსისათვის შერჩეულ ადგილზე 1930 წლამდე იდგა ალექსანდრე ნეველის ტაძარი. 1935 წელს ჩაუყარეს საძირკველი. მშენებლობა მიმდინარეობდა არასაკმარისი ტემპით და უკვე 1941 წელს დასრულდა. გერმანელების რუსეთში შემოჭრამდე ჯერ კიდევ არ იყო დასრულებული ცალკეული სამუშაოები, თუმცა შენობა ნაწილობრივ ექსპლუატაციაში იყო შესული.

## სქოლიო
კატეგორია:დონის როსტოვის ღირსშესანიშნაობები
მუჰამედ აბდულაჰი მუჰამედი

**მუჰამედ აბდულაჰი მუჰამედი** (  დ. 5 მაისი, 1962, მოგადიშო, სომალი) — სომალელი დიპლომატი, პროფესორი, პოლიტიკოსი და სომალის მე–9 მოქმედი პრეზიდენტი. 2010 წლის არჩევნების შემდეგ იგი პრემიერ-მინისტრად დანიშნეს. მან დააარსა პარტია ტაიო, ხოლო 2017 წლის არჩევნებში სომალის პრეზიდენტად აირჩიეს. სომალის პარლამენტის 328 წევრიდან მას ხმა მისცა 184 პარლამენტარმა.

## რესურსები ინტერნეტში
*Mohamed Abdullahi Mohamed official Twitter account

კატეგორია:დაბადებული 5 მაისი
კატეგორია:დაბადებული 1962
კატეგორია:სომალის პრეზიდენტები
კატეგორია:ცოცხალი ადამიანები
ეზგი ასაროღლუ

**ეზგი ასაროღლუ** (; დ. 18 ივნისი 1987, იზმირი, თურქეთი) — თურქი მოდელი და მსახიობი.

## ბიოგრაფია 
ეზგი ასაროღლუ დაიბადა 1987 წლის 18 ივნისს ქალაქ იზმირში. სტამბოლის უნივერსიტეტის, ჰუმანიტარული ფაკულტეტის ანტროპოლოგიის მიმართულების სტუდენტი, პირველად ტელევიზიაზე 2004 წელს, სერიალ „Bir Dilim Aşk“ გამოჩნდა. მონაწილეობდა სხვადასხვა სერიალებში, როგორიცაა „Menekşe ile Halil“, „Hatırla Sevgili“, „Gece Sesleri“ და „ათას ერთი ღამე“. სარეკლამო რგოლებსა და მოკლემეტრაჟიან ფილმებში მონაწილეობის შემდეგ, 2007 წელს პირველად გამოჩნდა ფილმში, რომელიც საფრანგეთ-თურქეთის საერთო ნამუშევარი იყო. ფილმმა *For a Moment Freedom* (2008) 30-ზე მეტი საერთაშორისო ჯილდო მიიღო, ხოლო ეზგიმ თავისი როლით მოიპოვა საერთაშორისო აღიარება. 2010 წელს, ფილმი ავსტრიის ნომინანტი გახდა ოსკარზე. ბოლო ფილმით, „Sağ Salim 2“ მოიპოვა დიდი წარმატება. ბოლო დროს ცნობილია *ბაჰარის* როლით, სერიალ „O Hayat Benim“-ში (*ის ცხოვრება ჩემია*).

## ფილმოგრაფია 
## რესურსები ინტერნეტში
* 
* 
*

## სქოლიო
კატეგორია:დაბადებული 18 ივნისი
კატეგორია:დაბადებული 1987
კატეგორია:თურქი მსახიობები
კატეგორია:ცოცხალი ადამიანები
აპტოსი (კომპანია)

**„აპტოსი“** — კომპანია აპტოსი 1996 წლიდან აწარმოებს პლასტიკური და ესთეტიკური ქირურგიისა და კოსმეტოლოგიისთვის საჭირო მასალებს. აპტოსის ტექნოლოგიები და პროდუქტები მსოფლიოს 50 ქვეყნის სპეციალისტების მიერ გამოიყენება.

## კომპანიის შესახებ
კომპანია აპტოსის პროდუქტებისა და ტექნოლოგიების ავტორებს გამოგონებისთვის მოპოვებული 
აქვთ საერთაშორისო პრესტიჟული პრიზები და პატენტები.

2009 წელს კომპანიამ ახალი ხაზის - ,,ლაით ლიფტის" გამაახალგაზრდავებელი ძაფების გამოშვება დაიწყო, ძაფები დამზადებულია ბიოდეგრადირებადი ნივთიერებებისგან, რომელიც ორგანიზმის მიერ 360 დღეში მთლიანად გაიწოვება.
აპტოსის შემქმნელები და სერტიფიცირებული ინსტრუქტორები მონაწილეობენ წამყვან სამედიცინო გამოფენებსა და სამეცნიერო კონგრესებში. 

აპტოსის კომპანია პროდუქტებს ყიდის როგორც პირდაპირი გზით, ასევე 
დისტრიბუტორების ქსელის გავლით, რომელიც საშუალებას აძლევს კომპანიას, უმოკლესი დროის ვადაში გაიტანოს პროდუქცია სხვადასხვა ქვეყანასა თუ რეგიონში.
კომპანია მუდმივად აახლებს არსებულ ტექნოლოგიებს და მეტად 
ავითარებს პროცედურებს, რომლებიც მინიმალური ჩარევის გზით კეთდება.

## რესურსები ინტერნეტში
* კომპანია ,,აპტოსი" 
* კომპანია ,,აპტოსის" შესახებ 

კატეგორია:კომპანიები
უმაღლესი პარტიული სკოლის შენობა (დონის როსტოვი)

**უმაღლესი პარტიული სკოლის შენობა** () — შენობა დონის როსტოვში. მდებარეობს ბუდიონოვის პროსპექტისა და მოსკოვის ქუჩის გადაკვეთაზე (სახლი 20/45). შენობა ააგეს 1953-1956 წლებში არქიტექტორ გეორგი პეტროვის (ნ. ხუდოვერტოვთან ერთად) პროექტის მიხედვით. შენობა აგებულია სტალინური ნეოკლასიკისა და ხრუშჩოვის ფუნქციონალიზმის სტილში.

მისამართი: დონის როსტოვი, ბუდიონოვის პროსპექტი № 20/45.

## ისტორია 
უმაღლესი პარტიული სკოლის შენობის პროექტის შექმნის დროს არქიტექტორი გ. პეტროვი გეგმავდა აეშენებინა „განათლების სახლი“, მაგრამ მშენებლობის დასრულების შემდეგ ცნობილი გახდა სკკპ ცენტრალური კომიტეტისა და სსრკ-ის მინისტრთა  საბჭოს 1955 წლის 4 ნოემბრის დადგენილება „დაგეგმარებაში და მშენებლობაში ჭარბი დიზაინის მოხსნის შესახებ“, რის შედეგადაც შემცირდა პარტიული სკოლის შენობის ფასადი, მოიხსნა პარაპეტი და ფიგურები.

## არქიტექტურა 
უმაღლესი პარტიული სკოლის ხუთსართულიანი შენობის ზედა კედლები მოპირკეთებულია კერამიკული ფილებით, ასევე გამოიყენებოდა კერამიკული სვეტები, რელიეფური ჩანართები გირლიანდებით და როზეტკებით. ქვედა ორ სართულს ამშვენებს კლდის ფაქტურის ტუფის ბლოკები.

## რესურსები ინტერნეტში 
* Л. Ф. Волошинова. Негромкая архитектурная дата: Георгий Алексеевич Петров (1912—1975) // Донской временник, 2001.

## სქოლიო 
კატეგორია:დონის როსტოვის ღირსშესანიშნაობები
ისმაილ ქაჰრამანი

**ისმაილ ქაჰრამანი** (; დ. 7 დეკემბერი 1940, რიზე, თურქეთი) — თურქი იურისტი და პოლიტიკოსი. თურქეთის პარლამენტის 27-ე თავმჯდომარე. 2015 წლის ნოემბერის არჩევნებში, აირჩიეს პარლამენტის წევრად სტამბოლის პირველი საარჩევნო ოლქიდან. მანამდე 1995-2002 წლებში იყო პარლამენტის, ხოლო 1996-1997 წლებში, ერბაქანის კაბინეთში კულტურის მინისტრის პოსტს იკავებდა.

## ბიოგრაფია 
ისმაჰილ ქაჰრამანი 1940 წლის 7 დეკემბერს, ქალაქ რიზეში დაიბადა. დაწყებითი და საშუალო განათლება ყარაბუქში დაასრულა. *ჰაიდარფაშას* ლიცეუმის დასრულების შემდეგ, სტამბოლის უნივერსიტეტის იურიდიული ფაკულტეტი დაამთავრა. უნივერსიტეტში სწავლის დროს, სტუდენტთა გაერთიანების წევრი, ხოლო შემდეგ თავმჯდომარე იყო.

1985 წლის 29 მაისს, „ერთობის ფონდის“ სამეურვეო საბჭოს თავმჯდომარე გახდა. 1994 წლის 21 დეკემბერს, გახდა „თურქეთის მოხალისეთა ფონდის“ დამაარსებელი წევრი. იყო სტამბოლის ვაჭრობის უნივერსიტეტის სამეურვეო საბჭოს წევრი. მუშაობდა სამრეწველო და სავაჭრო კომპანიებში. 2001 წელს, რეჯეფ თაიფ ერდოღანთან ერთად, სგპ-ს დამფუძნებელი წევრი გახდა.

ქაჰრამანი დაოჯახებული და 4 შვილი ჰყავს. ფლობს ინგლისურ ენას.

## პოლიტიკური კარიერა 
### კულტურის მინისტრი 
ისმაილ ქაჰრამანი, 1995 წლის საპარლამენტო არჩევნებზე, „კეთილდღეობის პარტიის“ წევრად შევიდა პარლამენტში, სტამბოლის პირველი საარჩევნო ოლქიდან. 1996 წლის 28 ივნისს, „კეთილდღეობის პარტიისა“ და „მართალი გზის პარტიის“ კოალიციურ მთავრობაში, კულტურის მინისტრის პოსტი ჩაიბარა. 1997 წლის სამხედრო გადატრიალების შედეგად, დატოვა მინისტრის თანამდებობა. 1999 წლის საპარლამენტო არჩევნებში, თავიდან გახდა პარლამენტარი. 2002 წელს დატოვა აქტიური პოლიტიკა და 2015 წლის არჩევნებზე, დაბრუნდა პოლიტიკასა და პარლამენტში.

### პარლამენტის თავმჯდომარე 
2015 წლის 1 ნოემბრის საპარლამენტო არჩევნებზე, სგპ-დან სტამბოლის პირველი საარჩევნო ოლქში გამარჯვების შემდეგ, 2015 წლის 22 ნოემბერს პარლამენტართა 316 ხმით, პარლამენტის თავმჯდომარედ აირჩიეს.

## პოლიტიკური ხედვა 
პარლამენტის თავმჯდომარის პოსტზე, საკონსტიტუციო ცვლილებებზე საუბრისას, ქაჰრამანმა განაცხადა, რომ „ახალი კონსტიტუცია სეკულარული არ უნდა იყოს, არამედ უნდა რელიგიური იყოს“. მისი ეს განცხადება ბევრმა გააკრიტიკა.

2016 წლის 28 აგვისტოს, ქაჰრამანმა თავის გამოსვლაში განაცხადა, რომ არგენტინელი მარქსისტი რევოლუციონერი ჩე გევარა, მკვლელად და ბანდიტად შერაცხა. საპასუხოდ, კუბის საელჩომ გამოთქვა შეშფოთება და სინანული სიტყვების გამო.

## სქოლიო
კატეგორია:დაბადებული 7 დეკემბერი
კატეგორია:დაბადებული 1940
კატეგორია:თურქი პოლიტიკოსები
კატეგორია:თურქეთის პარლამენტის თავმჯდომარეები
კატეგორია:ცოცხალი ადამიანები
კატეგორია:თურქეთის დიდი ეროვნული ასამბლეის XX მოწვევის წევრები
კატეგორია:თურქეთის დიდი ეროვნული ასამბლეის XXI მოწვევის წევრები
კატეგორია:თურქეთის დიდი ეროვნული ასამბლეის XXVI მოწვევის წევრები
დონის როსტოვის შორეული ნაოსნობის საზღვაო სასწავლებლის მთავარი კორპუსი

**დონის როსტოვის შორეული ნაოსნობის საზღვაო სასწავლებლის მთავარი კორპუსი**. ამჟამად შენობაში განთავსებულია გ. სედოვის სახელობის წყლის ტრანსპორტის ინსტიტუტი. როსტოვის შორეული ნაოსნობის საზღვაო სასწავლებლის მთავარი კორპუსის შენობას გააჩნია რუსეთის ფედერაციის რეგიონული მნიშვნელობის კულტურული მემკვიდრეობის ძეგლის სტატუსი. 

მისამართი: დონის როსტოვი, სედოვის ქუჩა 8/2 А. 

## ისტორია 
საზღვაო კლასები დონის როსტოვში გაიხსნა 1876 წელს, ხოლო მისთვის საკუთარი შენობა ააგეს 1896 წელს. XX საუკუნის დასაწყისში საზღვაო კლასებს ეწოდა „შორეული ნაოსნობის საზღვაო სასწავლებლი“. დღის წესრიგში დადგა სასწავლებლისათვის ახალი შენობის აგება. დონის როსტოვის შორეული ნაოსნობის საზღვაო სასწავლებლის მთავარი კორპუსის შენობა ააგეს 1914 წელს საზღვაო კლასების შენობის ახლოს. 

1974 წელს ნაგებობის ფასადზე დაკიდეს მემორიალური დაფა ტექსტით:  როსტოვის საოლქო ადმინისტრაციის მეთაურის 1998 წლის 9 ოქტომბრის  № 411 დადგენილების მიხედვით დონის როსტოვის შორეული ნაოსნობის საზღვაო სასწავლებლის მთავარი კორპუსის შენობა სახელმწიფო დაცვის ქვეშ მოექცა, როგორც რეგიონული მნიშვნელობის კულტურული მემკვიდრეობის ძეგლი.

## არქიტექტურა 
დონის როსტოვის შორეული ნაოსნობის საზღვაო სასწავლებლის მთავარი კორპუსის ორსართლიანი შენობა აგებულია მოდერნის სტილში. აქვს სწორკუთხა დაგეგმარება და დაგეგმარების კორიდორული სისტემა.

## სქოლიო
კატეგორია:დონის როსტოვის ღირსშესანიშნაობები
გედები თოვლქვეშ

**გედები თოვლქვეშ** – მიხო მოსულიშვილის 2004 წლის მინიატურების კრებული.

## შინაარსი
მიხო მოსულიშვილის წიგნი „გედები თოვლქვეშ“ განსხვავებული სტილითა და განსხვავებულ თემატიკაზე შექმნილ სამოცდაათ მინიატურას აერთიანებს. 

* *გედები თოვლქვეშ*
* *ქალი კატის თვალებით*
* *მოლდავური სალამური ამერიკაში*
* *გადაჭრილი ჰალსტუხი*
* *ცეკვა კლდეზე*
* *ფრანსის ჟამს რომ ვირები შემოხვდებიან*
* *ტროლეიბუსით გატაცებული ქალი*
* *ჩიტივით თევზი*
* „ქალბატონო ნატალია...“*
* *მაკა არიგებს ნერვებაშლილ მაცაცოს*
* *ირაკლი იშხნელის ამბავი*
* *კოტიკოს მამა*
* *ფრანც მესმერის კასრი*
* *ქალი ტუჩში გაყრილი საყურით*
* *ფიქრად ქცეული*
* *ნათლის ჭავლები*
* *ზუსტი შეგრძნება*
* *„ლაშქრობა კედარის ტყისკენ“*
* *გოდრის ჭუჭრუტანებიდან დანახული*
* *ოქროს თივა*
* „პიგმალიონი“ მუსიე ვოლტერისა და მუსიე ჰიუგოს გვერდით*
* *მიამიტი სიზმარი*
* *ფაფარგაშლილი ციური ლომი*
* *შავ ყვავილად იხარა შიშმა*
* *პეტრე და ბენია*
* *ცოცხალი საათი*
* *წერილი ჟანა დარკისგან*
* „ბზუილ-ბზუილა“*
* *ოსტატი*
* *უფლის სახედარი და თავისით განათებული ანგელოზები*
* *მარტოხელა ქვრივი*
* *არყისმხდელები*
* „არწივი ვნახე დაჭრილი...“*
* *დიდყურა*
* *გვიმრისა და გვიმრუჭას პარაბოლა*
* *რომელიღაც უბნელი ნატუკა*
* *სიღნაღის გადასახვევთან რომ მარტოხეა*
* *არყის ბოთლიდან*
* „ჰაუ, ჰაუ!“*
* *ტბის, ლექსისა და ქორბუდა ირმის პარაბოლა*
* *თბილისური ოფორტი*
* *გოგიტა, კუკურა და ლადო – მეცხრე კლასელი ბიჭები*
* *აბრამ შინჯიკაშვილის გამო*
* *მოსკოვი საით არის?*
* *ქალი ყაყაჩოებით*
* „მოხუცი მეთევზე“*
* „შენი ჭირიმე, სიკვდილო“*
* *სალოცავზე რომ ბილიკი „გადიარს“*
* *მშვიდობით, ბატონო „იგი“*
* *ცა ფეხად ჩამოდიოდა*
* *როგორ იყინებიან*
* *ჯალათის თანაშემწე*
* *მთვარის მიღმა*
* *ავთვალა უშო*
* *ევროპიელი კაცი*
* *გაგნა*
* *„ლუხუმი სადღაა?“*
* *ფულისა და ძალაუფლების მეტაფორა*
* *ამბავი აღდგომისას მოკალათებული გულისა*
* *თევზაობა მტკვარზე*
* *ასაწყობი მიხო „კინდერსიურპრიზში“*
* *მაინც რატომ შეჭამეს აბორიგენებმა კაპიტანი ჯეიმზ კუკი?*
* *„მჭედლო“ რომ „ვერხვების“ სიმღერას დააპირებს*
* *მაკას სიზმარი*
* *ფეირვერკი საბურთალოს სასაფლაოზე*
* *ცოცხლად დამარხვა*
* *ოპერის წინ*
* *ნაჩქარევი ესკიზი*
* *ბორბალო*
* *ორი რაინდი*

წიგნის ყდაზე გამოყენებულია ფოტოგრაფ Teiji Saga-ს გადაღებული ფოტო Whooper Swans In Snow, ავტორის მითითებით.

## ანოტაცია 
მინიატურების კრებულს უკანა ყდაზე ერთვის წიგნის რედაქტორის, ზაალ სამადაშვილის ანოტაცია:

## შეფასება 
ქალაქ ოკლენდის (ახალი ზელანდია) უნივერსიტეტის ინგლისური ლიტერატურის ბაკალავრმა, შემოქმედებითი წერის ლექტორმა, მწერალმა, ლიტერატურულ საიტის The Story Mint-ის მფლობელმა და მთავრმა რედაქტორმა, სურაია დევინგმა მიხო მოსულიშვილის ამ წიგნში წარმოდგენილი მინიატურების ინგლისურ ენაზე თარგმნისას შენიშნა:

.

## გერმანულად
* *გედები თოვლქვეშ*, გერმანულად თარგმნეს ირმა შიოლაშვილმა და იოახიმ ბრიტცემ – *Schwäne im Schnee'' Übersetzung aus dem Georgischen von Irma Schiolaschwili und Joachim Britze. Kaukasische Bibliothek. (Hrsg. Uli Rothfuss und Traian Pop) Band 16. (Georgien). ISBN 978-3-86356-170-3, Pop Verlag, Ludwigsburg, 2017

## რესურსები ინტერნეტში 
* „გედები თოვლქვეშ“ ლიტ.ჯი-ზე
* გედები თოვლქვეშ

## სქოლიო
კატეგორია:მიხო მოსულიშვილის ნაწარმოებები
კატეგორია:2004 წლის წიგნები
კატეგორია:ქართული მოთხრობები
ადენ აბდულა ოსმან დაარი

**ადენ აბდულა ოსმან დაარი** (; დ. 9 დეკემბერი, 1908, ბელედუეინი, სომალი — გ. 8 ივნისი, 2007, ნაირობი, კენია) — სომალის პოლიტიკური მოღვაწე, ქვეყნის პირველი პრეზიდენტი. თანამდებობა დაიკავა 1960 წლის 1 ივლისს და იგი ეკავა 1967 წლის 10 ივნისამდე.

## რესურსები ინტერნეტში
* Сообщение агентства «Рейтер» о кончине первого президента Сомали 

კატეგორია:დაბადებული 9 დეკემბერი
კატეგორია:დაბადებული 1908
კატეგორია:გარდაცვლილი 8 ივნისი
კატეგორია:გარდაცვლილი 2007
კატეგორია:სომალის პრეზიდენტები
აბდირაშიდ ალი შერმარკი

**აბდირაშიდ ალი შერმარკი** (  დ. 16 ოქტომბერი, 1919, სომალი — გ. 15 ოქტომბერი, 1969, სომალი) — სომალის პოლიტიკური მოღვაწე, ქვეყნის მეორე პრეზიდენტი (1967-1969) და პრემიერ-მინისტრი (1960-1964).  პრეზიდენტის თანამდებობა დაიკავა 1967 წლის 10 ივნისს და იგი ეკავა მკვლელობამდე, 1969 წლის 15 ოქტომბრამდე. დამთავრებული აქვს საპიენცის უნივერსიტეტი.

## ლიტერატურა
*

კატეგორია:დაბადებული  16 ოქტომბერი
კატეგორია:დაბადებული 1919
კატეგორია:გარდაცვლილი 15 ოქტომბერი
კატეგორია:გარდაცვლილი 1969
კატეგორია:სომალის პრეზიდენტები
კატეგორია:მოკლული პრეზიდენტები
კატეგორია:გადატრიალების შედეგად თანამდებობიდან გადაყენებული ლიდერები
კატეგორია:XX საუკუნეში მოკლული პრეზიდენტები
სახელმწიფო ბანკის შენობა (დონის როსტოვი)

**სახელმწიფო ბანკის შენობა** () — შენობა დონის როსტოვში. აგებულია 1915 წელს არქიტექტორ მარიან პერეტიაკოვიჩის პროექტის მიხედვით.  თავდაპირველად შენობაში განთავსებული იყო რუსეთის იმპერიის სახელმწიფო ბანკის კანტორა. ამჟამად შენობაში განთავსებულია ცენტრობანკი. შენობა აგებულია ნეოკლასიციზმის სტილში და  გააჩნია რუსეთის ფედერაციის რეგიონალური მნიშვნელობის კულტურული მემკვიდრეობის ძეგლის სტატუსი.

## ისტორია 
XX საუკუნის დასაწყისში სახელმწიფო ბანკის შენობა განთავსებული იყო დიდი სადოვაიისა და საშუალო (ამჟამად სოკოლოვის) პროსპექტის კუთხეში. ბანკს არ ჰყოფნიდა ფართობი და იძულებული იყო ექირავებინა დამატებითი სათავსოები. სწორედ ამიტომ მიიღეს გადაწყვეტილება აეშენებინათ ახალი შენობა სპეციალურად ბანკისათვის.

სახელმწიფო ბანკის შენობის პროექტი არქიტექტორმა მარიან პერეტიაკოვიჩმა ჯერ კიდევ 1910 წელს შეიმუშავა. თავდაპირველად ხარჯთაღრიცვას და ნახაზების შედგენას ხელმძღვანელობდა არქიტექტორი ს. პოპოლინი, მაგრამ ნელი სამუშაოებისათვის იგი მალევე დაითხოვეს. არქიტექტორმა მარიან პერეტიაკოვიჩმა თავის თანაშემწედ აირჩია როსტოვის სამოქალაქო ინჟინერი პ. ტარაჩკოვი. ტექნიკოს-კონსულტანტი იყო ა. ბუტკოვი.

1912 წლის სექტემბერში მარიან პერეტიაკოვიჩი ჩავიდა დონის როსტოვში რათა პირადად ეხელმძღვანელა სამშენებლო სამუშაოებისათვის. ამ პერიოდში ბანკის ძველი შენობა უკვე დანგრეული იყო. ბანკის მთავარი ფასადი გადიოდა ახალი ბაზრის მოედანზე (ამჟამად საბჭოს მოედანი). 

საბჭოთა ხელისუფლების დამყარების შემდეგ მოხდა სახლის ნაციონალიზაცია. 1920 წელს პერეტიაკოვიჩის პროექტს დააშენეს სამხრეთ-აღმოსავლეთი ფრთა, სადაც განათავსეს მოსამსახურე პერსონალის საცხოვრებელი. სახელმწიფო ბანკის შენობა ერთადერთი ნაგებობა აღმოჩნდა საბჭოს მოედანზე, რომელიც გადაურჩა მეორე მსოფლიო ომის პერიპეტიებს.

1950-იან წლებში შენობის ფასადზე განთავსებული ორთავიანი არწივი შეცვალეს სსრკ-ის გერბით, რომლის დროსაც შენობის ატიკზე აღადგინეს თავდაპირველი ჰერალდიკური ნიშანი, ორთავიანი არწივი და წარწერა „КОНТОРА ГОСУДАРСТВЕННАГО БАНКА“.

## არქიტექტურა 
thumb|ხედი დიდი სადოვაიის ქუჩიდან
სამსართულიან შენობას დაგეგმარებაში გააჩნია ასო П-ს ფორმის კონფიგურაცია და წარმოადგენს საბჭოს მოედნის არქიტექტურულ დომინანტს. ცოკოლი და პირველი სართული რუსტირებულია. მეორე და მესამე თაბაშირით შელესილი. 

სახელმწიფო ბანკის შენობა სრულდება ორმაგი გუმბათით, რომელიც დააპროექტა სანქტ-პეტერბურგის სახელმწიფო არქიტექტურულ-სამშენნებლო უნივერსიტეტის ინჟინერმა პ. დმიტრიევმა.

## რესურსები ინტერნეტში
* Проект и строительство конторы Госбанка 

## სქოლიო
კატეგორია:დონის როსტოვის ღირსშესანიშნაობები
შეიხ მუხთარ მოჰამედ ჰუსეინი

**შეიხ მუხთარ მოჰამედ ჰუსეინი** (; დ. 9 დეკემბერი, 1908, ბელედუეინი, სომალი — გ. 12 ივნისი, 2007, ნაირობი, კენია) — სომალის პოლიტიკური და სამხედრო მოღვაწე, ქვეყნის პრეზიდენტის მოვალეობის შემსრულებელი. თანამდებობა დაიკავა 1969 წლის 15 ოქტომბერს და იგი ეკავა 1969 წლის 21 ოქტომბრამდე.

## რესურსები ინტერნეტში
* Former Somali parliament speaker buried in Mogadishu today 

კატეგორია:დაბადებული 9 დეკემბერი
კატეგორია:დაბადებული 1912
კატეგორია:გარდაცვლილი 12 ივნისი
კატეგორია:გარდაცვლილი 2012
კატეგორია:სომალის პრეზიდენტები
დონის ზეთოვანი კულტურების საცდელი სადგურის შენობა

**დონის ზეთოვანი კულტურების საცდელი სადგურის შენობა** () — შენობა დონის როსტოვში. აგებულია 1910-იან წლებში. შენობა მდებარეობს მისამართზე: სოფლის მეურნეობის შესახვევი (სახლი 6-A). XX საუკუნის დასაწყისიდან შენობა ეკუთვნოდა დონის ნახიჩევანის სოფლის მეურნეობის სადგურს, რომელსაც მოგვიანებით ეწოდა დონის ზეთოვანი კულტურების საცდელი სადგური. 1918-1974 წლებში აღნიშნულ სადგურში მუშაობდა სწავლული სელექციონერი ლეონიდ ჟდანოვი. დონის ზეთოვანი კულტურების საცდელი სადგურს გააჩნია რუსეთის ფედერაციის რეგიონული მნიშვნელობის კულტურული მემკვიდრეობის ძეგლის სტატუსი.

## არქიტექტურა 
დონის ზეთოვანი კულტურების საცდელი სადგურის შენობა მდებარეობს ეზოში და მთავარი ფასადი მიქცეულია სამხრეთით. კიბიან ჰოლ ეკვრის კორიდორები საფოფისე სათავსოებით. სახლის ძირითადი ორსართულიანი მოცულობა სრულდება ოთხფერდა სახურავით და სხვენით. მთავარი ფასადი დეკორირებულია სართულთშორისი ზოლურებით, პროფილირებული კარნიზებითა და პილასტრებით. ფანჯრის ღიობები გაფორმებულია თამასებით, ფანჯრის ქვედა ჩანართებითა და კლდის ქვებით. საზეიმო გასასვლელი გამოყოფილია თამასებით.

1976 წელს საცდელი სადგურის შენობის ფასადზე დაკიდეს მემორიალური დაფა წარწერით:  ტექსტი მემორიალურ დაფაზე მთლად ზუსტი არაა, რადგან ლეონიდ ჟდანოვმა დონის ნახიჩევანის ზეთოვანი კულტურების საცდელ სადგურში მუშაობა დაიწყო 1918 წელს. იგი იყო სანერგე მეურნეობის დეპარტამენტის ხელმძღვანელი.

როსტოვის ოლქის ადმინისტრაციის უფროსის 1998 წლის 9 ოქტომბრის № 411 დადგენილების მიხედვით დონის ზეთოვანი კულტურების საცდელი სადგურის შენობა სახელმწიფო დაცვის ქვეშ აღმოჩნდა, როგორც რუსეთის ფედერაციის რეგიონული მნიშვნელობის კულტურული მემკვიდრეობის ძეგლი.

## სქოლიო
კატეგორია:დონის როსტოვის ღირსშესანიშნაობები
ქალაქის საბჭოს შენობა (დონის როსტოვი)

**ქალაქის საბჭოს შენობა** () — შენობა დონის როსტოვში. აგებულია 1899 წელს არქიტექტორ ალექანდრ პომერანცევის პროექტის მიხედვით. ქალაქის ერთ-ერთი მთავარი ღირსშესანიშნაობა. თავდაპირველად შენობაში განთავსებული იყო ქალაქის საკრებულო და გამგეობა. საბჭოთა პერიოდში კი შენობაში განთავსებული იყო სკკპ-ის საოლქო კომიტეტი. ამჟამად შენობა უჭირავს დონის როსტოვის მერიას და ქალაქის საკრებულოს. ქალაქის საბჭოს შენობას გააჩნია რუსეთის ფედერაციის ფედერალური მნიშვნელობის არქიტექტურული ძეგლის სტატუსი). პროექტის შესამუშავებლად მოიწვიეს ცნობილი არქიტექტორი ალექსანდრე პომერანცევი, რომელსაც უკვე აშენებული ჰქონდა ქალაქის რამდენიმე შენობა. შენობის პროექტის საბოლოო ვარიანტი ქალაქის გამგეობამ დაამტკიცა 1896 წლის ბოლოს, ხოლო 1897 წელს დაიწყო ქალაქის საბჭოს შენობის მშენებლობა. მშენებელობა დასრულდა და ახლად აგებული სახლი აკურთხეს 1899 წელს.

არქიტექტორ პომერანცევის ხარჯთაღრიცხვის მიხედვით შენობის აგება დაჯდებოდა 586 176 რუბლი და 16 კაპიკი, მაგრამ სათათბირომ გადაწყვიტა, რომ ეს თანხა არის საკმაოდ დიდი და საჭირო იყო შემცირება. საბოლოოდ შეამცირეს 513 627 რუბლამდე, მაგრამ მშენებლობის დროს ხარჯმა მნიშვნელოვნად გადააჭარბა აღნიშნულს და მიაღწია 600 ათასს.

შენობის პირველი სართული გაქირავდა სავაჭრო სათავსოებად. მეორე, მესამე და მეოთხე სართულებზე განთავსდა ქალაქის სათათბირო და ქალაქის გამგეობა.

1922 წელს ქალაქის სათათბიროს შენობას გაუჩნდა ხანძარი, რის შედეგადაც განადგურდა კუთხის გუმბათი. მეორე მსოფლიო ომის პერიოდში შენობა კიდევ უფრო დაზიანდა, მაგრამ მისი დასრულებიდან მალევე მოხდა აღდგენა და მასში განთავსდა სკკპ-ის საოლქო კომიტეტი.

## არქიტექტურა 
ქალაქის საბჭოს შენობა აგებულია ეკლექტიკის სტილში. შენობა სწორკუთხა დაგეგმარებისაა და გააჩნია შიდა ეზო. ნაგებობა ოთხასრთულიანია. პირველი სართული რუსტირებულია.

## რესურსები ინტერნეტში
* Здание Городской думы и управы
* Здание городской думы 

## სქოლიო
კატეგორია:დონის როსტოვის ღირსშესანიშნაობები
ჰასანგაია (ბარდა)

** ჰასანგაია** () — სოფელი აზერბაიჯანში,  ბარდის რაიონში. მოსახლეობის რაოდენობა  —  1 324 კაცი.

## რესურსები ინტერნეტში
* 
 
 

კატეგორია:ბარდის რაიონის სოფლები
ჰუსეინალილარი (ბარდის რაიონი)

** ჰუსეინალილარი ** () — სოფელი აზერბაიჯანში,  ბარდის რაიონში. მოსახლეობის რაოდენობა  —   725 კაცი.

## რესურსები ინტერნეტში
კატეგორია:ბარდის რაიონის სოფლები
როსტოვის უნივერსიტეტის ჰოსპიტალური და კათედრალური ქირურგიის კლინიკის შენობა

**როსტოვის უნივერსიტეტის ჰოსპიტალური და კათედრალური ქირურგიის კლინიკის შენობა** () — შენობა დონის როსტოვში. აგებულია 1890-იან წლებში. პროექტის ავტორი სავარაუდოდ უნდა ყოფილიყო არქიტექტორი ნ. სოკოლოვი. შედის ნიკოლაევსკის საავადმყოფოს სამშენებლო კომპლექსის  შემადგენლობაში. 1916 წლიდან 1938 წლამდე, დონის როსტოვში ვარშავის უნივერსიტეტის ევაკუაციის შემდეგ, შენობაში მუშაობდა ქირურგი ნიკოლაი ნაპალკოვი. 1916 წლიდან 1941 წლამდე აქ მუშაობდა ქირურგი ნიკოლაი ბოგარაზი. ამჟამად შენობა არის როსტოვის სახელმწიფო სამედიცინო უნივერსიტეტის ერთ-ერთი კორპუსი. როსტოვის უნივერსიტეტის ჰოსპიტალური და კათედრალური ქირურგიის კლინიკის შენობას  გააჩნია რუსეთის ფედერაციის რეგიონალური მნიშვნელობის კულტურული მემკვიდრეობის ძეგლის სტატუსი.

მისამართი: დონის როსტოვი, ნახიჩევანის შესახვევი, № 38.

## არქიტექტურა 
აგურის შენობა ორსართულიანია და აქვს მრავალფერდა სახურავი. ფასადი გაფორმებულია კლასიციზმის სულისკვეთებით. პირველი და მეორე სართულები მთლიანად  რუსტირებულია. ფასადების ჰორიზონტალური დანაწილება მიიღწევა სართულთშორისო ზოლურების წყალობით. როსტოვის უნივერსიტეტის ჰოსპიტალური და კათედრალური ქირურგიის კლინიკის შენობის ფასადი სიმეტრიულია, ცენტრალურ ნაწილში გვხვდება რიზალიტი. ფანჯრის ღიობებს აქვს სწორკუთხა ღიობები, მეორე სართულზე ფანჯრები გაფორმებულია დეკორატიული პორტალებით. შენობას აქვს რთული კონფიგურაციის გეგმა. როსტოვის უნივერსიტეტის ჰოსპიტალური და კათედრალური ქირურგიის კლინიკის შენობა დაგეგმარების სისტემა კორიდორულია ორმხრივად განლაგებული ოთახებით.

## სქოლიო
კატეგორია:დონის როსტოვის ღირსშესანიშნაობები
გაზეთ პრიაზოვსკი კრაის რედაქციის შენობა

**გაზეთ პრიაზოვსკი კრაის რედაქციის შენობა** () — შენობა დონის როსტოვში.  მდებარეობს დიდი სადოვაიის ქუჩაზე (სახლი 18/31). ოქტომბრის რევოლუციამდე შენობაში განტავსებული იყო გაზეთ „პრიაზოვსკი კრაის“ რედაქცია.  შენობას  გააჩნია რუსეთის ფედერაციის რეგიონალური მნიშვნელობის კულტურული მემკვიდრეობის ძეგლის სტატუსი. 1890-იან წლებში შენობაში განთავსდა გაზეთ „პრიაზოვსკი კრაის“ რედაქცია. საბჭოთა ხელისუფლების დამყარების შემდეგ მოხდა სახლის ნაციონალიზაცია. 2000-იანი წლების ბოლოდან შენობა როსტოვის ოლქის ადმინისტრაციის ბალანსზე იმყოფება და მისი ექსპლუატაცია არ მომხდარა.

## არქიტექტურა 
გაზეთ „პრიაზოვსკი კრაის“ რედაქციის შენობა მდებარეობს დიდი სადოვაიის ქუჩისადა ბრატსკის შესახვევის კუთხეში. ნაგებობა სწორკუთხა დაგეგმარებისაა და გააჩნია შიდა ეზო, ყოველმხრივ შენობის კედლებით გარშემორტყმული. აქვს დაგეგმარების კორიდორული სისტემა ერთმხარეს განლაგებული სათავსოებით.

აგურის შენობა ორსართულიანია და აქვს ცალფერდა სახურავი. ფასადის გაფორმებაში გამოყენებულია კლასიციზმის ელემენტები. პირველი სართული რუსტირებულია. მეორე სართულის ფანჯრები სამკუთხა ფრონტონებითაა გაფორმებული.

## მემორიალური დაფები 
შენობის ფასადზე დაკიდულია ორი მემორიალური დაფა. პირველი მემორიალური დაფა დაკიდეს 1968 წელს: 

1978 წელს ფასადზე დაკიდეს მეორე მემორიალური დაფა წარწერით: 

## ლიტერატურა 
* Захарьянц Т. Н., Иноземцев Г. А., Семерик П. В. Ростов-на-Дону. — Ростов-н/Д., 1949. — С. 128.

## რესურსები ინტერნეტში
* "Приазовский край": история одной газеты 

## სქოლიო 
კატეგორია:დონის როსტოვის ღირსშესანიშნაობები
აგრიკოლანდია

**აგრიკოლანდია** () — მუნიციპალიტეტი ბრაზილიაში, პიაუის შტატში; მდებარეობს ზღვის დონიდან 230 მეტრზე. მიეკუთვნება პიაუის ჩრდილო-ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ მედიუ-პარნაიბა-პიაუიენსის შემადგენლობაში.

2022 წლის მონაცემებით, მოსახლეობა 4 940 ადამიანს შეადგენდა, მოსახლეობის სიმჭიდროვე 45.35 კმ²-ზე. ფართობი 112 425 კმ²-ია.

## იხილეთ აგრეთვე
* პიაუი
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები*
*[Ranking decrescente do IDH-M dos municípios do Brasil](https://web.archive.org/web/20091003103229/http://www.pnud.org.br/atlas/ranking/IDH-M%2091%2000%20Ranking%20decrescente%20(pelos%20dados%20de%202000).htm)

## სქოლიო
კატეგორია:პიაუის შტატის მუნიციპალიტეტები
ბენზოის მჟავა

**ბენზოის მჟავა** — ორგანული ნაერთი, უმარტივესი არომატული მჟავა, უფერო მბზინავი კრისტალები ქიმიური ფორმულით C6H5COOH. ნივთიერების დნობის ტემპერატურაა 122.41°C. წყალში ცუდად იხსნება, ორგანულ გამხსნელებში — კარგად. ადვილად აქროლადია, გამოიხდება წყლის ორთქლთან ერთად. 
## მიღება და გამოყენება
ბენზოის მჟავას ღებულობენ აზოტ- და ქრომმჟავით ტოლუოლის დაჟანგვისას, აგრეთვე ფთალმჟავას დეკარბოქსილირებით. ბენზოის მჟავას ფართოდ იყენებენ მედიცინაში, კვების მრეწველობაში, პარფიუმერიაში, მის სხვადასხვა წარმოებულს კი საღებრების სინთეზისათვის.
## ლიტერატურა
## რესურსები ინტერნეტში
*
*

კატეგორია:ბენზოის მჟავა
სიკვდილი გუარამ მამფალისა

**სიკვდილი გუარამ მამფალისა** — რადიოპიესა ექვს სცენად, პროლოგითა და ეპილოგით, ჟანრობრივად ისტორიული დრამა, დაწერილი 1989 წელს მიხო მოსულიშვილის მიერ. რადიოპიესაში გამოყენებულია გრიგოლ ხანძთელის სამი საგალობელი ნაწარმოებიდან „ძლევაჲ ჯვარითა ბარბაროზთა ზედა“.

## პერსონაჟები
* **იოველი** — მოყურიადე, მსტოვარი 
* **გუარამ მამფალი** — ძე აშოტ I დიდი კუროპალატისა
* **ნასრა** — გუარამის ძე 
* **სატანა** — ჯერ ამირა საჰაკის მონადყოფილის, გაბულოცის სახით ეცხადება გუარამ მამფალს, მერე კი ნასრას სახით. 
* **ხმა ციდან** 

## შინაარსი
პიესის მოქმედება წარმოებს 882 წელს, ოპიზას მონასტერში, ისტორიულ კლარჯეთში.

ბიზანტიის იმპერიის მოიმედე ნასრა, მამის ნების წინააღმდეგ, აფხაზთა მეფესთან ერთად იბრძოდა შიდა ქართლის დასაპყრობად სომეხთა მეფისა და მისი მოკავშირის დავით I კურაპალატის წინააღმდეგ, რომლებიც ბაღდადის სახალიფოსგან ღებულობდნენ მხარდაჭრას. 

881 წელს ნასრამ ვერაგულად მოკლა თავისი ბიძაშვილი დავით I კურაპალატი, რის გამოც ის სამშობლოდან ბიზანტიაში განდევნეს, ხოლო მამამისი, გუარამ მამფალი ოპიზას მონასტერში აღიკვეცა ბერად, რადგან მტრები ნასრას სიკვდილში თანამონაწილეობას აბრალებდნენ.

გუარამ მამფალს, იმის შიშით, რომ ისიც მოღალატე შვილთან არ გაიქცეს, მიჩენილი ჰყავს მოყურიადე (ჯაშუში) იოველი.

ერთ ღამესაც გუარამ მამფალს ჯერ გაბულოცი გამოეცხადება, შენი შვილი ნასრა ბიზანტიის ჯარით მოვიდა და წამოდიო. როცა გუარამი მას გაყვება, გაბულოცი ნასრას სახეს მიიღებს და სთხოვს ტახტისთვის ბრძოლაში მონაწილეობას, რომ ის გაამეფოს.

გუარამი ხვდება, რომ სატანასთან აქვს საქმე, რომელსაც მისი ცდუნება უნდა და ხმალს იშიშვლებს. სატანა და გუარამი უფსკრულის პირას იბრძვიან.

დილით მონასტრიდან დაკარგულ გუარამ მამფალის დამახინჯებულ გვამს ყვავ-ყორანის ცაში ტრიალის მიხედვით მიაგნებენ უსკრულის ფსკერზე.

## დადგმები
* 1989 წლის 25 ოქტომბერი — რადიო თეატრი, საქართველოს რადიო FM 102.4, 44.27 წუთი, რეჟისორი ბადრი მიქაშავიძე, ხმის რეჟისორი რომეო ტერ-გრიგორიანი, მუსიკალური გაფორმება ლალი სეთურიძე, რედაქტორი შოვინა ქაცარავა, მონაწილეობენ: ირაკლი უჩანეიშვილი, გიზო სიხარულიძე, ედიშერ მაღალაშვილი, გივი ჩუგუაშვილი, თემურ ნაცვლიშვილი, გია ლეჟავა

## შეფასება
რადიოპიესის ავტორმა რადიოსპექტაკლის დადგმიდან 19 წლის შემდეგ დაწერა მოგონება, სადაც ასე შეაფასა ირალი უჩანეიშვილის თამაში გუარამ მამფალის როლში:

.

## გამოცემები
* 1999 — კრებულში „რადიოპიესები“, გამომცემლობა „ლომისი“, 1999, გვერდები 81—95

## რესურსები ინტერნეტში
* ირაკლი უჩანეიშვილი გუარამ მამფალის როლში
* სიკვდილი გუარამ მამფალისა

## სქოლიო
კატეგორია:1989 წლის პიესები
კატეგორია:ქართული პიესები
კატეგორია:მიხო მოსულიშვილის პიესები
როსტოვის კინოქრონიკის სტუდიის შენობა

**როსტოვის კინოქრონიკის სტუდიის შენობა** () — სამსართულიანი აგურის შენობა დონის როსტოვში.  აგებულია 1952 წელს როსტოვის კინოქრონიკის სტუდიისათვის, არქიტექტორ ლევ ებერგის პროექტის მიხედვით. მდებარეობს წითელარმიელთა ქუჩაზე (სახლი 94/92).

## ისტორია 
როსტოვის კინოქრონიკის სტუდიის შენობა მდებარეობს დონის როსტოვის ცენტრში და უჭირავს წითელარმიელთა ქუჩისა და ოსტროვსკის ქუჩის კუთხე. აგებულია 1952 წელს ცნობილი არქიტექტორის ლევ ებერგის პროექტის მიხედვით. 

## არქიტექტურა 
როსტოვის კინოქრონიკის სტუდიის შენობა სამსართულიანია, ნაგებია აგურით. პირველი სართული გაფორმებულია ბუნებრივი ქვით, მეორე - რუსტირებულია, მესამე სართულს კი ამშვენებს წყვილი პილასტრი. წითელარმიელთა ქუჩაზე გამავალი მთავარი ფასადი გაფორმებულია თაბაშირის პრფილირებული თამასებით. დონის როსტოვის სამშენებლო დეპარტამენტის ადმინისტრაციის ხელმძღვანელის ანდრეი დიკუნის სიტყვებით დანგრეული კინოქრონიკის სტუდიის შენობის ადგილზე იგეგმება 7-სართულიანი არასაცხოვრებელი სახლის მშენებლობა.

## სქოლიო
კატეგორია:დონის როსტოვის ღირსშესანიშნაობები